**2015 წლის 19 სექტემბერი**

**ს.ს.ი.პ საქართველოს ადვოკატთა ასოციაციის“**

**სარევიზიო კომისიის სხდომის**

**ოქმი**

მ/წ 19 სექტემბერს, საქართველოს ადვოკატთა ასოციაციის ქუთაისის ოფისში (მისამართი: ქუთაისი, ნინოშვილის 8) გაიმართა ს.ს.ი.პ „საქართველოს ადვოკატთა ასოციაციის“ სარევიზიო კომისიის გასვლითი სხდომა. სხდომას ესწრებოდნენ საქართველოს ადვოკატთა ასოციაციის საერთო კრების მიერ არჩეული სარევიზიო კომისიის შემდეგი წევრები:

**ლიანა მასიკაშვილი- კომისიის თავმჯდომარე**

**თემურ სიმონიშვილი- წევრი**

**ელგუჯა ჩხაიძე- წევრი**

**სხდომას არ ესწრებოდნენ წევრები -ლელა ბჟალავა და ვლადიმერ კიკნაძე**

შეხვედრა დაიწყო 12:00 საათზე. საქართველოს ადვოკატთა ასოციაციის მხრიდან იმერეთის რეგიონში მოღვაწე ყველა ადვოკატს გაეგზავნა მოკლე ტექსტური შეტყობინება აღნიშნულ შეხვედრაზე მოწვევის თაობაზე. შეხვედრას დაესწრო 30 ადვოკატი.

2 საათიანი შეხვედრის განმავლობაში, სარევიზიო კომისიის წევრები გაეცნენ ქუთაისის ოფისის მუშაობას; რამდენად მიზნობრივად იხარჯება თანხები ოფისისათვის; ასევე, რამდენად კმაყოფილნი არიან ადვოკატები ოფისის მომსახურებით. მოისმინეს ადვოკატთა მოსაზრებები, თუ რა შეიძლება მომავალში გაკეთდეს ოფისის მუშაობის სრულყოფისათვის. ასევე, აქცენტი გაკეთდა ქუთაისის რეგიონალური ოფისის გაფართოებაზე: კერძოდ, ადვოკატების სურვილია ოფისში არსებული სარდაფი გარემონტდეს, რათა მსგავსი შეხვედრები და კონფერენციები ჩატარდეს აღნიშნულ ადგილზე. სარევიზიო კომისიის წევრებმა მოისმინეს ადვოკატების მიერ მიწოდებული ინფორმაცია პრობლემატური საკითხების თაობაზე; კერძოდ, აქცენტი გაკეთდა საგანმანათლებლო ღონისძიებების/ტრენინგების უფრო ინტენსიურად ჩატარების შესახებ, განსაკუთრებით - არასრულწლოვანთა მართლმსაჯულების საკითხებთან დაკავშირებით.

სარევიზიო კომისიის წევრების მიერ გაკეთებულ იქნა განცხადება, რომ შეხვედრის ეფექტურობისთვის და არსებული პრობლემების დროულად მოგვარების მიზნით, ადვოკატების მიერ გაჟღერებული მნიშვნელოვანი საკითხები აისახება სარევიზიო კომისიის წლიურ ანგარიშში და წარდგენილი იქნება საერთო კრებაზე.

**ლიანა მასიკაშვილი- კომისიის თავმჯდომარე**

**თემურ სიმონიშვილი- წევრი**

**ელგუჯა ჩხაიძე- წევრი**